鄭詠謙「神還原」林峯 獲王祖藍激讚
2024年04月02日 02:01
東網電視
更多新聞短片
藝人鄭詠謙(Moses)在無綫扮嘢真人騷《福祿壽訓練學院》中以「老翻林峯」出場,鄭詠謙翻唱林峯的名曲《愛在記憶中找你》先聲奪人,聲線相當酷似林峯,加上動作亦扮得維妙維肖,令導師之一的王祖藍笑爆嘴激讚神似,他亦成為祖藍的隊員。
鄭詠謙指今次是公司無綫要求他參加比賽,但與其他參賽者一樣,也要進行海選,海選時扮演了不同的歌手,他說:「知道入圍50名後,我決定扮林峯演唱會嘅方式表演,因為覺得扮林峯扮得似嘅人比較少,事緣有一日瞓醒起身,講嘢把好磁性,有啲似林峯,所以再研究下佢嘅發聲、語氣、小動作等等去模仿。」
鄭詠謙對TVB師兄林峯十分欣賞,對方的演唱會也全部看過,他說:「今次扮林峯主要都係睇佢唱演唱會嘅演出,因為今次要扮佢唱歌,所以要熟悉佢演唱會嘅小動作,佢嘅演唱會我都睇晒,當然有睇佢嘅劇。」他又指今次準備時間不算太長,因為平時也會扮他唱歌,主要是準備服裝、髮型,最後用了他其中一個演唱會髮型。